**Nyírbátor Város Önkormányzata Képviselő-testületének**

**5/2015. (II.25)**

**önkormányzati rendelete**

**Nyírbátor Város Önkormányzata 2015. évi költségvetésének és a költségvetés végrehajtása szabályairól**

**A Képviselő-testület**

Nyírbátor Város Önkormányzata Képviselő-testülete az Alaptörvény 32. cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdés f) pontjában meghatározott feladatkörében eljárva, Magyarország helyi önkormányzatairól szóló 2011. évi CLXXXIX törvény 120. § (1) a) pontjában meghatározott Pénzügyi Bizottság véleményének kikérésével a következőket rendeli el:

**AZ ÖNKORMÁNYZAT KÖLTSÉGVETÉSI KIADÁSAINAK ÉS BEVÉTELEINEK FŐÖSSZEGE**

**1. §**

1. Nyírbátor Város Önkormányzata 2015. évi

|  |  |  |
| --- | --- | --- |
| a) költségvetési bevételeit | 3 720 515 | e/Ft-ban, |
| b) finanszírozási bevételeit | 472 090 | e/Ft-ban |
| c) bevételek főösszegét | 4 192 605 | e/Ft-ban |
| d) költségvetési kiadásait | 4 192 605 | e/Ft-ban |
| e) finanszírozási kiadásait | 0 | e/Ft-ban |
| f) kiadási főösszegét | 4 192 605 | e/Ft-ban |
| g) a Möt. 111.§ (4) bek. szerinti kv-i hiány | 0 | e/Ft-ban |
| ga) belső finanszírozást követőenműködési többletét | 12 638 | e/Ft-ban |
| gb) belső finanszírozást követőenfelhalmozási hiányát | 12 638 | e/Ft-ban |

állapítja meg.

1. Az Önkormányzat az (1) bekezdés szerinti hiányból

|  |  |  |  |
| --- | --- | --- | --- |
| a.) | Belső finanszírozásra szolgáló pénzforgalom nélküli bevételek | 472 090 | e/Ft |
| aa.) | Előző évek maradványa működési célú | 12 500 | e/Ft |
| ab.) | Előző évek maradványa felhalmozási célú | 459 590 | e/Ft |
| ac) | Előző évek vállalkozási maradványa felhalmozási célú | 0 | e/Ft |
| b.) | Hitelek | 0 | e/Ft |
| ba.) | Működési célú hitelfelvétel | 0 | e/Ft |
| bb.) | Felhalmozási célú hitelfelvétel | 0 | e/Ft |

1. A 1.§ (1) bekezdésében megállapított költségvetési főösszeg szerinti pénzügyi mérleget - a finanszírozási műveleteket is figyelembe véve - az 1. melléklet szerint hagyja jóvá.
2. A működési és felhalmozási bevételek és kiadások pénzügyi mérlegeit - a finanszírozási műveleteket is figyelembe véve - a 2. és 3. mellékletek szerint hagyja jóvá.

**2. §**

1. A 1.§ (1) bekezdésében megállapított **bevételi főösszeg rovatrend szerinti megbontását intézményenként** a 4. melléklet szerint hagyja jóvá.
2. A Képviselő-testület az önkormányzati feladatok kiadási előirányzatait, az általános és céltartalékok összegét, **valamint** az **önkormányzat fenntartásában működő költségvetési szervek** kiadásait előirányzat-csoportonként az 5. melléklet szerint hagyja jóvá.
3. Az Önkormányzat költségvetésében tervezett központi költségvetési támogatásokat a 6. melléklet szerint hagyja jóvá.
4. A 2015. évi költségvetés előirányzatainak felhasználási ütemtervét a 7. melléklet szerint hagyja jóvá.
5. Az Európai Uniós támogatással megvalósuló feladatok bevételét és kiadását a 8. melléklet szerint hagyja jóvá.
6. A több éves kihatással járó önkormányzati kiadásokat és az önkormányzati közvetett támogatásokat a 9. melléklet szerint fogadja el.
7. A helyi önkormányzat és az önkormányzat által irányított költségvetési szervek költségvetési bevételi előirányzatait és költségvetési kiadási előirányzatait kötelező feladatok, önként vállalt feladatok és államigazgatási feladatok szerinti bontásban a 10. melléklet szerint fogadja el
8. Az államháztartásról szóló 2011. évi CXCV. törvény (továbbiakban Áht.) 29/A. § szerinti az adósságot keletkeztető ügyletekből fennálló Magyarország gazdasági stabilitásáról szóló 2011. évi CXCIV. törvény (továbbiakban Gst.) 3.§ (1) bekezdése szerinti kötelezettségeit, valamint Gst. 45. § (1) bekezdése szerinti az önkormányzati saját bevételek alakulását a 11. melléklet szerint hagyja jóvá.

(9) Az önkormányzat költségvetésében nem tervez olyan fejlesztést, amelyek megvalósításához a Gst. 3. § (1) bekezdése szerinti adósságot keletkeztető ügylet megkötése válik vagy válhat szükségessé.

**3. §**

**A KÖLTSÉGVETÉS VÉGREHAJTÁSÁVAL KAPCSOLATOS RENDELKEZÉSEK**

(1) a.) Az önkormányzati szintű költségvetés végrehajtásáért a polgármester, a könyvvezetéssel kapcsolatos feladatok ellátásáért a jegyző a felelős.

b.) Az Önkormányzat gazdálkodásának biztonságáért az Önkormányzat Képviselő- testülete, a gazdálkodás szabályszerűségéért a Polgármester felelős.

(2) Az Önkormányzat gazdálkodása a bevételi előirányzatok teljesítésének kötelezettségét és a kiadási előirányzatok felhasználásának jogosultságát foglalja magába. A bevételi előirányzat módosítás nélkül is túlteljesíthető, **a kiadási előirányzat nem jár felhasználási kötelezettséggel.**

1. Bevételkiesés esetén a Polgármester elsősorban a kötelezettséggel nem terhelt egyszeri kiadások, a speciális célú támogatások, fejlesztési célú előirányzatok felhasználását korlátozza a bevételkiesés nagyságának figyelembe vételével.
2. Az Önkormányzat év közben keletkező nem céljellegű többletbevételei az általános tartalék előirányzatát növelik. A többletbevétel felhasználásáról a Képviselőtestület másként is rendelkezhet.
3. A képviselő-testület által jóváhagyott kiemelt előirányzatokat valamennyi gazdasági szervezettel valamint gazdasági szervezettel nem rendelkező költségvetési szerv köteles betartani. Az előirányzat túllépés fegyelmi felelősséget von maga után.
4. A közalkalmazottak jogállásáról szóló törvény 1992. évi XXXIII. 69. §-ában foglalt illetménypótlék számítási alapja 2015. évben a Magyarország 2015. évi központi költségvetéséről szóló 2014. évi C. tv. 60. § (1) bekezdés b) pontja alapján 20 000 forint.
5. A Nemzeti köznevelésről szóló 2011. évi CXC. törvény 65. § (1) bekezdése szerinti illetményalap számításának vetítési alapja 2015. évben a Magyarország 2015. évi központi költségvetéséről szóló 2014. évi C. tv. 61. §-a szerint 101.500Ft.
6. Az önkormányzati közalkalmazottak és a Kulturális Központban foglalkoztatottak részére az étkezési támogatása havi 8 000Ft, intézményi munkahelyi étkeztetés esetén 9 000Ft.
7. A Képviselő-testület a Közszolgálati köztisztviselők jogállásáról szóló 2011. évi CXCIX. törvény 132. §-ában foglaltak szerint az illetményalapot - a Magyarország 2015. évi központi költségvetéséről szóló 2014. évi C. tv. 59. § (1) alapján 2015-ben 38 650 Ft-ban állapítja meg.
8. A Közszolgálati köztisztviselők jogállásáról szóló 2011. évi CXCIX. törvény 151. §-a szerinti kötelező cafetéria juttatás a Magyarország 2015. évi központi költségvetéséről szóló 2014. évi C. tv 59.§ (2) bekezdése figyelembe vételével bruttó 200 000Ft/fő/év.
9. Magyarország 2015. évi központi költségvetéséről szóló 2014. évi C. törvény 59.§ (3) bekezdése alapján az egy foglalkoztatottnak havonta adható bankszámla hozzájárulás mértéke legfeljebb 1.000Ft.
10. Az Áht. 53. §-a alapján az önkormányzat által juttatott támogatásokkal el kell számolni. Az elszámolást a támogatás felhasználását követően, de legkésőbb az éves beszámoló keretében március 15-ig kell elkészíteni. Az illetékes önkormányzati bizottságok véleményezése alapján az elszámolást a képviselő-testület szervezeti és működési szabályzatáról szóló, Nyírbátor Város Önkormányzata Képviselő-testületének 19/2014. (XII.04.) önkormányzati rendelete (továbbiakban SZMSZ) 6.§ (2) aa) pontja alapján a Pénzügyi Bizottság ellenőrzi.

Amennyiben a kedvezményezett az előírt számadási kötelezettségének határidőre nem tesz eleget, e kötelezettségének teljesítéséig a további finanszírozást, támogatást fel kell függeszteni. A támogatások jogszabálysértő vagy nem rendeltetésszerű felhasználása esetén a kedvezményezettet - külön jogszabályokban meghatározottak szerint - visszafizetési kötelezettség terheli.

**4. § Előirányzatok fölötti jogosultság**

1. A Képviselőtestület az 5. melléklet szerinti önkormányzati felhalmozási feladatok megvalósításával a Polgármesteri Hivatalt bízza meg.
2. A sportfeladatokra biztosított önkormányzati költségvetési támogatás összegének felosztásával a Képviselőtestület az SZMSZ 6. § (5) bekezdés ah) pontja alapján az Oktatási, Kulturális, Sport és Ifjúsági Bizottságot ruházta fel. A támogatási összegek ütemezésének meghatározásával, a támogatott feladatok ellenőrzésével, a támogatási szerződések 14/2011. (III.31.) önkormányzati rendelet szerinti előkészítésével a Képviselő-testület az Oktatási-, Kulturális-, Sport és Ifjúsági Bizottságot bízza meg.
3. A **Kulturális Alapra** biztosított önkormányzati költségvetési támogatás összegének felosztásáról, a támogatási összegek ütemezéséről SZMSZ 6. § (5) bekezdés ai) pontja alapján **az Oktatási-, Kulturális-, Sport és Ifjúsági Bizottság dönt.**
4. A **Kiemelt Fesztiválok** címen jóváhagyott előirányzat felosztásáról az SZMSZ 6. § (5) bekezdés aj) pontja alapján **átruházott hatáskörben az Oktatási-, Kulturális-, Sport és Ifjúsági Bizottságot dönt.**

(5) A **társadalmi szervezetek támogatására (*Civil Alap)*** jóváhagyott támogatási keret a 14/2011. (III.31.) önkormányzati rendelet szabályai szerinti felhasználásáról az SZMSZ 1.§ a.) pontja alapján polgármester dönt.

1. A járdaépítés folytatásának ütemezéséről a Közszolgáltatási Bizottság véleménye, javaslata alapján a Képviselő-testület dönt.
2. A homlokzat felújítási alapra vonatkozó pályázat kiírásról, illetve a benyújtott pályázatok elbírálásáról, az alapból nyújtott vissza nem térítendő támogatás összegéről a 14/2013.(II. 28.) önkormányzati rendelet 3.§ (1) bekezdése figyelembe vételével az SZMSZ 6.§ (2) bekezdés ab) pontja alapján Pénzügyi Bizottság dönt.

**5. § Előirányzatok módosítása**

1. A költségvetési szerv alaptevékenysége körében szellemi tevékenység szerződéssel, számla ellenében történő igénybevételére szolgáló kiadási előirányzat csak a személyi juttatások terhére növelhető.
2. Az önkormányzat által fenntartott költségvetési szervek a meghatározott célra átvett pénzeszközök összegével saját hatáskörben módosíthatják költségvetési előirányzataikat, erről **30 napon belül, ill. a következő költségvetési rendelet- módosítás alkalmával a Képviselő-testületet tájékoztatják.** Az önállóan működő költségvetési szerv vezetője előirányzat-módosítást a pénzügyi-gazdasági feladatainak ellátását végző önállóan működő és gazdálkodó költségvetési szerv vezetője útján kezdeményezi. Az előirányzat-változást a soron következő költségvetési rendelet- módosításba kell beépíteni. Az önállóan működő és az önállóan működő és gazdálkodó költségvetési szervek többletbevételeikből a célhoz kötött pénzeszköz átvételeket és a pályázatok útján elnyert előirányzatokat külön testületi döntés nélkül felhasználhatják.
3. A jóváhagyott kiemelt előirányzatokon belül a részelőirányzatoktól – az államháztartásról szóló törvény végrehajtásáról szóló 368/2011. (XII. 31.) Korm. rendelet (továbbiakban Ávr.) előírása szerint költségvetési szerv előirányzat-módosítás nélkül eltérhet.
4. A központi költségvetésből meghatározott célra juttatott, érdemi döntést nem igénylő módosításokat a soron következő rendelet-módosításba be kell építeni.

(5) A Képviselőtestület az Áht. 34. § (2) bekezdése alapján felhatalmazza a Polgármestert, hogy a két ülés közötti időszakban utólagos beszámolási kötelezettség mellett a költségvetési főösszeg 2,0‰-e erejéig az önkormányzat bevételeit és kiadásait módosítsa és a kiadási előirányzatok között átcsoportosítson.

**6. § Támogatások folyósítása**

1. Az önkormányzati finanszírozási rendszer keretében történik az intézmények, a működési és felhalmozási feladatok finanszírozása az előirányzat-felhasználási terv alapján.
2. Az önkormányzati gazdasági társaságok, a Nyírbátor és Vonzáskörzete Többcélú Kistérségi Társulás finanszírozásának ütemezése a tárgyévi közszolgálati megállapodásban, a társadalmi szervezetek részére külön rendelet szerinti támogatás finanszírozása a támogatási szerződésben kerül meghatározásra.
3. Rendkívüli esetekben az előirányzat-felhasználási tervtől való eltérést a polgármester ill. az alpolgármester engedélyezhet.

**7. §**

**A gazdálkodás szabályai**

1. Az önkormányzati költségvetési szerv az alapító okirat szerinti feladatok ellátását szolgáló személyi juttatásokkal, az azokhoz kapcsolódó járulékok és egyéb közterhek előirányzataival, valamint egyéb, az önkormányzati költségvetési rendeletben jóváhagyott előirányzatokkal önállóan rendelkezik.
2. A gazdasági szervezettel nem rendelkező költségvetési szerv gazdálkodási feladatait a gazdasági szervezettel rendelkező költségvetési szervvel kötött munkamegosztás és felelősségvállalás rendjét tartalmazó megállapodásban (a továbbiakban: munkamegosztási megállapodás) meghatározott helyen és módon látja el.
3. A munkamegosztási megállapodást az Ávr. 9.§ (5. a) pontja alapján az irányító szerv hagyja jóvá.
4. A költségvetési szerv feladatai ellátásáról, munkafolyamatai megszervezéséről oly módon gondoskodik, hogy az biztosítsa a költségvetésében részére megállapított előirányzatok takarékos felhasználását.
5. Valamennyi költségvetési szerv vezetője köteles belső szabályzatban rögzíteni a működéshez, gazdálkodáshoz kapcsolódóan a gazdálkodás vitelét meghatározó szabályokat a mindenkor érvényes központi szabályozás figyelembe vételével, illetve a szükséges módosításokat végrehajtani. A szabályozásbeli hiányosságért, a felelősség a mindenkori intézményvezetőt terheli.

**8. §**

**A költségvetés végrehajtásának ellenőrzése**

* 1. Az önkormányzati költségvetési szervek ellenőrzése a belső kontrollrendszer keretében valósul meg, melynek létrehozásáért, működtetésért és továbbfejlesztéséért az önkormányzat esetében a jegyző, az intézmények esetében az intézményvezető felelős.
	2. Az önkormányzat a belső ellenőrzés kialakításáról a Polgármesteri Hivatal szervezetében 1 fő belső ellenőr foglalkoztatásával gondoskodik. A megfelelő működtetésről és a függetlenség biztosításáról a jegyző köteles gondoskodni.

(3) A költségvetési szerv **maradvány-elszámolás**ának alapja a tárgyévi bevételek és kiadások különbsége.

* + 1. A költségvetési szervek (intézmények) maradvány-elszámolását az a jegyző útján a Polgármesteri Hivatal Költségvetési és Adóirodája éves beszámoló keretében felülvizsgálja.
		2. Az év végi maradványokból az intézményeket nem illeti meg:
			- a központosított költségvetési támogatások és a kötött felhasználású normatív támogatások elszámolásánál az intézményt a jogszabály szerint meg nem illető része,
			- a célfeladatra biztosított előirányzat maradványa.
			- az intézményi alapfeladat ellátásához kapcsolódó olyan bevétel nettó (az indokolt kiadással csökkentett) összege, mely bizonyítottan alul, vagy túltervezésből származik.
		3. A költségvetési maradványról, annak felhasználásáról az éves beszámoló keretében a Képviselőtestület a zárszámadási rendeletében dönt.

**9. §**

**Pénz és hitel műveletek**

1. A Magyarország helyi önkormányzatairól szóló 2011. évi CLXXXIX. törvény (továbbiakban Möt.) 68. § (4) bekezdése alapján az önkormányzat átmenetileg szabad pénzeszközeinek rövidlejáratú kamatozó betétként illetve értékpapírba történő befektetésére a polgármester jogosult.
2. Az 50 millió forint összeghatárt meg nem haladó, 30 napon belüli visszafizetési kötelezettségű munkabér megelőlegezési hitel felvételére a Möt. 68. § (4) bekezdése alapján a polgármester jogosult, melynek forgalmáról a költségvetési gazdálkodásról szóló beszámolóban a Képviselő-testületet tájékoztatja.

**10. §**

**Tartozásokkal kapcsolatos eljárások**

1. A költségvetési szervek az általuk elismert 30 napon túli lejárt esedékességű elismert tartozás állományukról havonta, a tárgyhónapot követő hó 10-ig az önkormányzat Polgármesteri Hivatala felé adatot szolgáltatnak.
2. Az Áht. 71. § (1) bekezdése alapján a Képviselő-testüúlet – amennyiben a helyi önkormányzatok adósságrendezési eljárásáról szóló 1996. évi XXV. tv. 4.§-a szerint adósságrendezési eljárást az önkormányzat, vagy hitelezői nem kezdeményezték – önkormányzati biztost rendel ki az intézményhez, ha annak 30 napon túli lejárt esedékességű tartozásállománya két egymást követő hónapban az éves eredeti költségvetési előirányzatának a 10%-át vagy a százötven millió forintot eléri.

**11. §**

**ZÁRÓ- ÉS HATÁLYBA LÉPTETŐ RENDELKEZÉSEK**

Ezen rendelet 2015. február 25-én 1200órakor lép hatályba.

K.m.f.

|  |  |
| --- | --- |
| **MÁTÉ ANTAL s.k.** **polgármester** | **PAPPNÉ DR. FÜLÖP ENIKŐ s.k.****aljegyző** |

**A kiadmány hiteléül: Böszörményi Ágnes**

 **ügyintéző**